204 T. THORELL 



oculi 4 antici lineam a fronte visam rectam formant, reliqui oculi 

 lineam fortissime procurvam, serie antica non longiorem. Oculi 

 medii antici, laterales posticos magnitudine aequantes, sed reliquis 

 oculis paullo minores, spatio parvo, dimidiam diametrum suam 

 non aequante, separati sunt: oculi medii postici, longi et obliqui, 

 spatio sunt separati quod dimidiam eorum diametrum fere aequat: 

 praeterea oculi (utriusque lateris) contingentes sunt inter se et 

 paene eadem magnitudine. Sternum paullo longius quam latius, 

 paene orbiculatum. 



Mandibulae plus dimidio longiores quam latiores, tibiis anticis 

 paullo crassiores. Maxillae paene duplo longiores quam latiores, 

 in labium, quod multo latius quam longius et apice late trun- 

 catum est visum, incurvae et eo duplo longiores. Palporum pars 

 patellaris paullo longior quam latior est , pars tibialis ea paullo 

 longior; pars tarsalis partem tibialem longitudine saltern aequat, 

 ea crassior. Pedes sat breves (4. 1 paris 4 2 / 3 millim. longi), tro- 

 chanteribus longis, in pedibus 4. 1 paris coxas longitudine aequan- 

 tibus ; parcius pilosi sunt pedes ; subter ad apicem metatarsorum 

 4. 1 paris aculeum video : praeterea aculeis carere videntur pedes 

 non tantum anteriores veruni etiam posteriores. Unguiculi tar- 

 sorum bini parvi, graciles et mutici sunt. Abdomen paene duplo 

 longius quam latius, anguste et inverse ovatum, pube sat densa 

 appressa vestitum. Vulva ex area parva ferruginea sub-quadrata 

 constat, quae ex costis tribus longitudinalibus, sulcis duobus for- 

 tibus separatis, formata videtur. Mamillae superiores paullo lon- 

 giores et crassiores quam inferiores, quae basi spatio modo 

 minuto separatae sunt. 



Color. — Cephalothorax rufo-testaceus , albo-pilosus ; sternum 

 luteum, margine tenui nigro saltern antice et postice abrupto 

 cinctum. Palpi et pedes pallido-pilosi , cum partibus oris lutei. 

 Abdomen, quod cinereum fuisse videtur, pube sub-testacea ve- 

 stitum est. Mamillae sordide testaceae. 



Femina singula, ad Mandalay inventa. — P. Chaperi (Sim.) ( 1 ), 

 ex India, haec species simillima videtur, sed multo minor est, 



(') Descr. de quelques Arachn. des genres Miltia et Zimiris, in Comptes-rendus 

 de la Soc. Entoro. de Belgique, Avril 188J, p. (2) [Miltia Chaperi]. 



